หุ้น1ก.พ.ปิดบวก2.39 จุด
หุ้น1ก.พ.ดัชนีผันผวนก่อนปิดตลาดในแดนบวกที่ 1,086.36 จุด เพิ่มขึ้น 2.39 จุด มูลค่าซื้อขาย 23,472 ล้านบาท
1 ก.พ. 2555

หุ้น1ก.พ.ดัชนีผันผวนก่อนปิดตลาดในแดนบวกที่ 1,086.36 จุด เพิ่มขึ้น 2.39 จุด มูลค่าซื้อขาย 23,472 ล้านบาท




ตลาดหุ้นวันที่ 1 ก.พ. ดัชนีหุ้นค่อนข้างผันผวนแต่ในท้ายตลาดสามารถกลับมาปิดที่ระดับ 1,086.36 จุด   เพิ่มขึ้น 2.39 จุด หรือ 0.22%  ท่ามกลางการซื้อขาย 23,472 ล้านบาท 
5 อันดับหุ้นที่มีการซื้อขายสูงสุด
1.TMB ปิดที่ 1.75 บาท เพิ่มขึ้น 0.08 บาท หรือ 4.79% มูลค่าการซื้อขาย 1,247 ล้านบาท 2.KBANK ปิดที่ 129 บาท ไม่เปลี่ยนแปลง มูลค่าการซื้อขาย 891 ล้านบาท 3.IRPC ปิดที่ 4.64 บาท เพิ่มขึ้น 0.06 บาท หรือ 1.31% มูลค่าการซื้อขาย 822 ล้านบาท 4.PTT ปิดที่ 339 บาท ลดลง 1 บาท หรือ 0.29% มูลค่าการซื้อขาย 785 ล้านบาท 5.SCC ปิดที่ 342 บาท ลดลง 4 บาท หรือ 1.16 % มูลค่าการซื้อขาย 752 ล้านบาท 
นายเทิศศักดิ์ ทวีธีระธรรม ผู้อำนวยการอาวุโสฝ่ายวิจัย บล.เอเซียพลัส กล่าวถึงภาวะตลาดหุ้นไทยวันแรกของเดือนก.พ. ดัชนีค่อนข้างผันผวน แต่ท้ายตลาดสามารถกลับมาปิดบวกได้ สาเหตุส่วนหนึ่งมีแรงไล่ซื้อกลับหุ้นกลุ่มธนาคารพาณิชย์ ส่วนหนึ่งน่าจะเป็นผลจากนักลงทุนเริ่มคลายความกังวลเรื่องการนำเงินส่งเข้ากองทุนประกันเงินฝาก 
นอกจากนี้ นักลงทุนมีมุมมองเชิงบวกต่อหุ้นกลุ่มพลังงานและปิโตรเคมี สอดรับกับทิศทางราคาน้ำมันที่ปรับตัวดีขึ้น ด้วยปัจจัยเหล่านี้มีความเป็นไปได้ว่าในระยะสั้นดัชนีหุ้นมีโอกาสขึ้นทดสอบแนวต้านระยะต่อไปที่ระดับ 1,100 จุด อย่างไรก็ตาม นักลงทุนควรติดตามข่าวกรณีการแก้ไขปัญหาหนี้ในยุโรปควบคู่ไปด้วย